Moldavski institut za međunarodne odnose
<s>Moldavski institut za međunarodne odnose (, , ), skraćeno IRIM, je javni istraživački institut koji je 2003. godine osnovan u Kišinjevu u Moldaviji.</s><s>Institut je formalno akreditovan 2010. godine.</s><s>Institut je podeljen na fakultete 1) međunarodnih odnosa i političkih nauka, 2) svetske ekonomije i međunarodnih ekonomskih odnosa, 3) prava i 4) stranih jezika na kojima se studenti usavršavaju u ukupno 20 specijalizacija.</s><s>U okviru studija studenti su obavezni studirati dva strana jezika u izboru između engleskog, francuskog, italijanskog, španskog i nemačkog.</s>

<s>U okviru sistema visokog obrazovanja u Moldaviji autori Lukas Bischof i Alina Tofan kategorizirali su IRIM kao visoko-specijalizovanu obrazovnu instituciju blisku srodnom ministarstvu za čije potrebe javne diplmatske službe pruža svoje obrazovne programe.</s>

<s>Međunarodna saradnja 
Moldavski institut za međunarodne odnose ima potpisane ugovore o međunarodnoj saradnji sa Moskovskim državnim institutom međunarodnih odnosa MGIMO, Institutom za međunarodne odnose pri Kijevskom nacionalnom univerzitetu Taras Grigorovič Ševčenko, Slobodnim međunarodnim univerzitetom u Moldaviji, privatnim Mercer univerzitetom iz Macona u američkoj saveznoj državi Džordžiji, Diplomatskom akademijom u Beču, nemačkom Hanns Seidel fondacijom, diplomatskim akademijama pri ministarstvima inostranih poslova Srbije, Hrvatske, Grčke, Rusije, Ukrajine, Italije, Bugarske i Rumunije, Holandskim institutom međunarodnih odnosa Clingendael, Institutom za otvoreno društvo u Moldaviji i drugim institucijama.</s>

<s>Izdavačka delatnost 
2011. godine Moldavski institut za međunarodne odnose izdao je prvi broj časopisa Relatii Internationale Plus sa namerom da „popuni prazninu u naučnoj analizi međunarodnih odnosa i vanjske politike Republike Moldavije“.</s><s>Časopis se izdaje 2 puta godišnje i objavljuje naučne radove na rumunskom, engleskom, ruskom i francuskom jeziku.</s>

<s>Vidi još 
Lista univerziteta u Moldaviji
Državni univerzitet Moldavije
Nacionalna biblioteka Moldavije</s>

<s>Reference</s>

<s>Vanjske veze 
 Službena stranica</s>

<s>Nastanci 2003.</s><s>Međunarodni odnosi
Univerziteti u Moldaviji
Kišinjev
Instituti</s>

